Davlatlararo chegarani demarkatsiya qilish masalalari ko‘rib chiqildi, chegaraning ayrim uchastkalarida zarur dala o‘rganishlari o‘tkazildi. Foto: Dunyo AA 26 noyabr kuni Andijon shahrida O‘zbekiston va Qirg‘iziston qo‘shma demarkatsiya komissiyasi ishchi guruhlarining navbatdagi yig‘ilishi yakunlandi. «Dunyo» xabariga ko‘ra, 21-26 noyabr kunlari bo‘lib o‘tgan muzokaralarda O‘zbekiston-Qirg‘iziston davlatlararo chegarasini demarkatsiya qilish masalalari ko‘rib chiqildi, chegaraning ayrim uchastkalarida zarur dala o‘rganishlari o‘tkazildi. Uchrashuvlar do‘stlik va o‘zaro hamjihatlik muhitida o‘tdi. Tadbir yakunida tegishli bayonnoma imzolandi. Muzokaralarning avvalgi raundi 13-19 avgust kunlari Qirg‘izistonning Cho‘lponota shahrida bo‘lib o‘tgan edi. Uning davomida demarkatsiya ishlarini olib borish uchun maxsus (umumiy) geodeziya tarmog‘ini yaratish bo‘yicha ham tayyorgarlik ishlari olib borilgan edi.